Nederland ora kêna sinêbut kêbawah Sepanyol, awit pancèn durung tau ditêlukake; ênggone tunggal ratu karo Sepanyol mung marga saka pikramane Philips de Schoone darah Bourgondie olèh putri pangeran pati ing Spanyol kang banjur pêputra Karel V. Mulane ing jamane Karel V iku Nederland wênang nganggo prênatan lan adat tatacarane dhewe, ora kêwêngku ing anggêr-anggêring praja Spanyol, wasana nalika jaman Philips II, putra Karel V, kamardikaning Nederland mau ora pati dièngêti.
